Artavs Valdis

Saldskābais smaids

Valdis Artavs

SALDSKĀBAIS SMAIDS

Satīra un humors

IESKAŅA

Par ko mēs nesmējāmies vakar,

Par to mēs šodien smejamies.

Dažs svētbildi pie sienas pakar,

Bet izrādās, ka tas nav dievs.

Par ko mēs nesmejamies šodien,

Par to mēs smiesimies jau rīt,

Jo dievi savu laiku nodien,

Bet velni nebeidz velnu dzīt.

ODA BAGATĪBAI

Cik bagāti mēs dzīvojam!

Lai labklājībai slava!

Jūs manījāt, ka «Dzērienos»

Vairs kortelīšu nava?

Kas šodien kortelīti pirks!

Sen nabagi pie senčiem.

Viens, kas vēl bijis, — nosities

Ar žiguli pie Strenčiem.

Cik bagāti mēs dzīvojam!

Kāds spēks mums ārā sprucis!

Reiz viena sieva katram bij,

Nu dažam vesels ducis.

Un, ja viņš spēj vēl izdzīvot

Un nebēdā ne velna,

Un visām alimentus dod,

Tad cik tāds tēviņš pelna?

Cik bagāti mēs dzīvojam!

Vai mūs var saukt par skopiem?

Mēs maisu maizes nopērkam

Un izbarojam lopiem.

Bet biedri, kas mums aizrāda,

Ka grēks dot maizi cūkām,

savas cūkas nobaro

Ar bulciņām vai kūkām!

Cik bagāti mēs dzīvojam,

Mēs to paf nenojaušam!

Kā tikai ielu sataisām,

Tā atkal vaļā laužam.

Dažs nezinātājs nodomā,

Ka ias tāds peļams tikums.

Bet arī lauzējiem ir plāns,

Un plāns ir viņiem likumsl

Cik bagāti mēs dzīvojam!

Pēc alus, sev par prieku,

Ar traktoru mēs aizjožam

Un pat ar kāpurnieku.

Viens esot bodē iebraucis,

Jo bijis drusku burās,

Un pārdevējs kā palēcis,

Tā vēl pie griestiem turas.

Lūk, tā mēs, biedri, dzīvojam!

Ne bēdu mums, ne badu,

Nav lustes iet pat pensijā,

Prieks rauties simtu gadu!

COSI FAN TUTTE

(Tā dara visas)

Atveda meitiņa puisīti mājās,

Pamīlinājās, pačubinājās,

Sis viņai bučiņu, šī viņam buču,

Nolikās gultiņā abi uz čuču.

Vecīši brīnījās, kā nu tā varot?

Meitiņa atcirta — visas tā darot!

Esot pat opera «Cosi fan tutte».

Vecīšiem, protams, aizvērās mute.

Agrāk to joku gan savādāk sauca,

Pirms tās fan tuttes laulāties brauca.

Tagad, kad džinsos dibenu spīlē,

Savādāk runā, savādāk mīlē.

Te kādu dienu sauc večiņa veci:

Laikam jau bēdīgāk būšot ar preci,

Meitiņa viena stenot un pūšot,

Cosi ir projām, fan tutte drīz būšot!

ŠADI TĀDI PRĀTOJUMI

Cik tas šņabis kaitīgs,

Nelauzīsim pauri,

Kamēr kā pa drenām

Šķidrums iet mums cauri.

*

Un, lai velti nezūd

Nauda grūti krātā,

Izgulēsim grāvjus

Tikai skaidrā prātā!

Kad lauva smejas,

Zaķi drosmi jūt,

Jo kurš gan negrib

Lauvam līdzīgs būt!

*

«Brauciet lēnām pār tiltu … »

Brauciet, draugi, bez steigas.

Sevišķi, ja tas jaunais tilts

Taisīts ceturkšņa beigās!

4s

Tur, kur visi svētuļi,

It nekā nav svēta.

Tur, kur visi varoņi,

Varonība lēta.

VIENOS PRIEKOS

(Variācija par populāru tēmu)

Laša kundze jubilāre,

Smalki viesi salasās:

Kaimiņš taimiņš, mencu pāris,

Šņabdegunes salakas.

Hihihī un hahahā,

Kāda vaina dzīvot tā!

Jūra krāc, un vēji pūš,

Vienos priekos paiet mūžs.

Zutis buti atstāt lēmis,

Viņš ap citu lokās nu.

Viņš sev jaunu sievu ņēmis —

Voblu Kambalajevnu.

Hihihī un hahahā,

Kāda vaina dzīvot tā!

Jūra krāc, un vēji pūš,

Vienos priekos paiet mūžs.

Taimiņš, visu polšu lacis,

Zandartam pa aci mauc.

— Nu reiz gan būs dzelmē tracis!

Menca pilnā rīklē sauc.

Hihihī un hahahā,

Kāda vaina dzīvot tā!

Jūra krāc, un vēji pūš,

Vienos priekos paiet mūžs.

SKATOS UN BRĪNOS

Kolhoza estrādes ansambli

Televīzijā rāda.

Vai no šiem solistiem kaut vai viens

Tajā kolhozā strādā?

Fabrikas hokeja komanda

Laukumā sajūsmu raisa.

Vai no šiem sportistiem kaut vai viens

Zin, ko tai fabrikā taisa?

Kantori divdesmit dāmiņas

Kafijas priekiem ļaujas.

Bet fermā pusslima večiņa

Pie divdesmit govīm raujas.

BALĀDE

PAR BĻITKOTAJU PUMPIŅPAPU

Cauru dienu tupēdams uz ledus,

Pumpiņpapus piesūcās kā maks.

Šņabis viņam garšoja kā medus,

Loms bij visai pieticīgs, pat švaks.

Asarīši sīkie — «zirga zobi»,

Ķīši, ko zem mikroskopa likt…

Gadās reizēm zvejā labi «robi»,

Taču šoreiz paps bij baigi pikts.

BJitkotājs, kā zināms, dzer no priekiem,

Bet vēl vairāk — kad bez copes skumst.

Un, kā allaž gadās makšķerniekiem,

Aizrāvies pat nemana, ka tumst.

Sajūk pēkšņi visas debespuses,

Sazin velns, uz kurieni lai brienl

Pumpiņpapus, lādēdamies klusi,

Klaiņoja kā spoks pa ledu viens.

Pēkšņi redz viņš: vilciens kaut kur krastā

Garš jo garš, viss gaišiem logiem mirdz.

— Dieviņ, dod, lai viņš vēl brīdi pastāvi —

Pumpiņpapus aizlūdza no sirds.

Stampā viņš līdz vēderam pa sniegu,

Vergas galā tukšā kaste klab …

Aizelsies un izsvīdis līdz diegam,

Beidzot klāt pie vilciena ir paps.

Jau pēc brīža, mīkstā guļā kritis,

Nejuzdams, ka gaiss nav visai tīrs,

Gulēja, kā pasažieri citi,

Laimīgais un nogurušais vīrs.

Bet no rīta papus šausmās trūkās:

Kviec pie auss, ar kājām lec uz krūts…

Dieviņ tētiņ: pasažieri — cūkas,

Garais vilciens — jaunā cūku kūts!

NO KĀDĀM SIEVĀM VIRI BĒG

No kādām sievām vīri bēg?

Nu protams, ka no labām.

No sliktas sievas aizlaisties

Nekad nav vīra dabā.

Tā labā vīru apmīļo

Un lutina bez mēra,

Visniecīgākās iegribas

Un kaprīzes ņem vērā

Un neapjēdz, ka vīrietis

Tā ierīkots no dabas:

Ja viņam labi dzīvojas,

Viņš dzīvot grib vēl labāk.

Bet sliktā vīru badina,

Līdz bikses krīt pusmastā,

Pie smagiem darbiem radina

Kā kamieli pie nastām…

Un vai tāds nobadināts spoks

Var ņemt pār pleciem kājas?

Lai kur viņš klīst, lai ko viņš lok,

Viņš līšus atlien mājās.

Bet tas, kas klēpī lutināts

Ar bučiņām un knupi,

Skat — jaunu mammu atradis,

Kam varenāki pupil

NEKUR NAV TIK LABI KA MAJAS!

Lai nu skrien uz svešām zemēm

Kaisīt naudu, kas ir glups.

Manas vēlmes apmierina

«Kinoceļojumu klubs».

Griežu pogu un pa logu,

Ko par ekrānu mēdz saukt,

Skatos, kur tad biedrs diktors

Mani uzaicinās braukt?

— Brauksim, — saka viņš, — uz Sveici,

Tur, kur Monblāns sniegots snauž,

Vai uz Āfriku, kur tveice,

Pinkains lauva kaulu graužl

Un pēc brīža es jau braucu.

Šefs var, protams, mierīgs snaust,

Es pie lauvām nepalikšu,

Man ir pašam kauls, ko grauzt.

Bet, ja uznāk «nostalģija»

(Vārds, ko katrs tūrists maļ),

Atliek tikai pagriezt pogu:

Klaks, un esmu atpakaj!

PAR KVALITATI

No laika gala centušies

Ir visi gaišie prāti

Ikvienai mantai uzlabot

Tā saukto kvalitāti.

Ja iesprauž smilgu dunduram,

Tas kļūst par lidmašīnu.

Ja grib, lai zirdziņš ātrāk skrien,

Var ieziest terpentīnu.

Var dāma sevi izdaiļot

Ar krāsām un ar lakām.

Ja runcim baldriānu dod,

Lapčenoks nestāv blakām!

Kā kurā katrā nozarē,

Te daudz ir diletantu,

Bet netrūkst arī meistaru,

Kas taisa īstu mantu:

Suj svārkiem lieku pogu klāt

Un piešuj cenu traku;

Ar uzlabotu gludekli

Bliež pircējam pa maku;

Bāž vecu reņģi konservos —

Spiež kvalitātes zīmi;

Sāk līmēt modes apavus

Ar ekstra puņķu līmi;

Pie desām ragus, nagus ma],

Kas dārgāki par speķi,

Un piekarina žigulim

Vēl vienu spožu bleķi.

Drīz tualetes papīru

Gan iesmaržos, gan glancēs

Un kvalitātes emblēmu

Uz peļu slazdiem štancēs …

Par kvalitāti gādājot,

Viens otrs ticis vīrā

Un meistarīgi strādāt prot!

(Kad citiem ādu dīrā.)

KUR JŪSU SMAIDS?

Cik dusmu Laika birojs raisa,

Kad ir par matu kļūdījies!

Bet vai tad viņš to laiku taisa?

Viņš pareģo, bet taisa dies.

Un nevar zināt, kas tur sanāks

Pēc vārdiem: «Šodien vietām līs …»

Vai mākonis līdz Rīgai panāks

Vai Slokā sevi izlaistīs.

Daudz labāk, biedri, būtu smaidīt

Par pārpratumu niecīgo

Un allaž labu laiku gaidīt,

Kā Laika birojs gaida to!

Cik sašutuma reizēm rodas,

Kad dzīvoklis pusizkrāsots,

Bet meistars pēkšņi projām dodas,

Un, kad viņš atnāks, sazin jods!

Lai remonts sabeidzis jums aknas,

Bet ko te jūsu dusmas līdz?

Kas zināja, ka draugi atnāks

Un vienam pudele būs līdz?

Daudz labāk, biedri, būtu smaidīt

Par pārtraukumu niecīgo

Un meistaru joprojām gaidīt,

Kā viņa sieva gaida to!

Cik kašķīgi mēs pēkšņi kļūstam,

Kad ēdnīcā ir ēdiens liess.

Par maz to kaloriju gūstam!

Bet kādēļ svarā pieņemties?

Varbūt par mums tas pavārs gādā,

Kad nost tos lielos taukus smeļ.

Varbūt, ka upes malā kādā

Viņš arī vasarnīcu ceļ.

Daudz labāk, biedri, būtu smaidīt,

Prom aizdomas un šaubas dzīt

Un nevis treknu viru gaidīt,

Bet pateicību ierakstīt!

Cik skaudīgi, cik saīguši

Ir daži papuči nudien:

Lūk, draugiem dvīņi atskrējuši,

Bet manai sievai tikai viens!

Tā, protams, tīrā laimes spēle,

Kaut arī šis ir ražens gads.

Mums atliek tikai laimes vēlēt,

Bet laimi katrs izkaļ pats.

Daudz labāk, biedri, būtu smaidīt,

Gan sievas iepriecinās jūs,

Un pacietīgi dvīņus gaidīt.

Ja šoreiz nav, tad citreiz būs!

STARP MUMS, VĪRIEŠIEM,

RUNĀJOT

Nav tādas robežas vai strīpas,

Aiz kuras visi sapņi zūd.

Par mīlestību sapņo knīpa

Un vīrs, kas gadu nastu jūt.

Uz ^priekšu lepni krūti gāzis,

Pie aitiņām skrien vecais auns,

Un domā katrs bārdains āzis,

Ka viņš joprojām skaists un jauns.

Pat morālists, kas citus tiesā,

No svešām sievām skūpstus zog,

Un vīrs, kam svēti gars un miesa,

Pa kluso ne jau pienu lok.

Jo, kad būs asras izraudātas

Un kad būs izpriecājies prieks

Un mīlestība izmīlēta,

Neviens mums glāzi nepasniegs.

Ko čamdi plāno matu slotu,

Ko satraukumā ūsas plūc?

Rauj drosmei vienu piņģerotu

Un meiteni uz deju lūdz!

Jo viņa gaida vēl un tic.

Bet tur, aiz tevis, stāv jau cits!

KA TU MAINIES, VALODIŅA!

—  Kur tu ņēmi, bāleliņi,

Tādu staltu kumeliņu?

—  Pats to staltu audzināju,

Sidrabā kaldināju!

—  Kur tu ņēmi, tautu meita,

Tādu košu villainīti?

—  Pati audu, izrotāju

Saules staru skaistumā! —

Sasatika div' bāliņi,

Garu ceļu nobraukuši:

—  Labvakar, dievs palīdz!

Vieglu soli kurnējām! —

Tagad puisis puisim sauc:

—  Vecīt, kur dod lētos vīnus? —

Tagad meita meitai sauc:

—  Kur tu grābi apelsīnus? —

Sasaskrienas bāleliņi,

Kam tie dzelža kumeliņi.

Ko tad šie viens otram sauc?

—  Skaties, ]urba, kur tu brauci

ĀPŠA MONOLOGS

Šitā, zvēri, dzīvodami,

Kur mēs nok|ūsim, ak dies?

Lācim būda sabrukusi,

Bebri saka — nospļauties!

Zaķu tēvam kuro reizi

Traktors grāvī apgāzies…

Citi zaķi, arī greizi,

Dzer un saka — nospļauties!

Lapsa fermā cāļus paņem.

Vai nu šī vēl maksāt ies!

Suns, kas sarga algu saņem,

Snauž un saka — nospļauties!

Vai kas lūst vai grūst, vai pelē,

Kas tev skries vai ausis slies!

Visiem tikai viens uz mēles,

To vien dzirdi — nospļauties!

Kam te morāli lai lasa?

Kam lai sūdzas, velns lai rauj?

Ko no kamieļa lai prasa,

Kas no dzimšanas jau spļauj?

Kā tas beigsies galu galā,

To zin tikai mīļais dies.

Ja ir miers un silta ala,

Man jau arī — nospļauties!

NEGLĀBJAMI ATPALICIS

Ar ādas siksnu tētis dēlu pēra,

Bet skolotājs to gudri mācīja:

— Jūs esat atpalicis! Ņemiet vērā,

Ka ir jau ādas imitācija!

KO KURS DOMA

Ko frizieris domā, kad klientu šmauc?

Un tante, kad sulas ar ūdeni jauc?

Un kurpnieks, kad jaunajā žigulī brauc?

Ka dzīve ir īsa, bet iegribu daudz.

PEDAGOĢISKA ETĪDE

Saimnieks bargi puiku dīda

Savā dārzā kādu nakt':

—  Teikšu tēvam, ka tu līdi

Ābolus no manis zagt! —

Zēna mutei priekšā roka:

—  Lūdzu klusāk, tēvocīt!

Tētis sēž tai otrā kokā,

Ka no bailēm nenokrīt.

BALĀDE PAR SANTEHNIĶI ŽANI

Brīnums mūsu senčiem bija

Vasaru vai rudeni:

«Visapkārt smilšu kalni,

Pati Rīga ūdenī!»

Senās dziesmas mīļās skaņas…

Kāda šodien Rīgas pils?

Staigā apkārt meistars Žanis,

Rokā vīkšķis, deguns zils.

Kur vien caurule ir pušu,

Apkārt pakulas viņš tin.

To, ka drīz tā atkal tecēs,

Meistars Žanis labi zin.

Kur vien pil no krāna ūdens,

Apkārt pakulas viņš tin.

To, ka ūdens atkal pilēs,

Meistars Žanis labi zin.

Un, tāpat kā mūsu senči

Vasaru vai rudeni,

Arī mēs to Rīgu redzam

Visu laiku ūdenī.

Senās dziesmas mīļās skaņas,

Mūžam dzīvas būsit jūs,

Kamēr strādās meistars Žanis,

Kamēr pakulas tam būs.

PAR MEŽONĪGIEM AURIEM

UN DZELZSBETONA PAURIEM

Velns, kas tie par muzikantiem?

Nu gan piedzīvojām laiku!

Nevar vairs bez mikrofona

Uzspēlēt pat balalaiku.

Trompetisti — misiņgrauži,

Ģitāristi — vēderkaši,

Visi blarkš pie mikrofoniem,

It kā kurli būtu paši.

Nu nevienā kafejnīcā

Nevar patērzēt vairs klusi.

Ķērc kā traka katra vārna,

Rēc kā lauva katrs trusis.

Tā tu viņu nedzirdētu,

Nedīc skaļāk viņš par mušu,

Bet ar «burkānu» pie mutes,

Plēš tev bungādiņas pušu.

Vibrē sienas, ļogās sijas,

Plaisas rodas akmens klonā …

Labi vēl, ka konstrukcijas

Tagad ir no dzelzsbetona!

Ilgi skanēs vēl šie auri.

Tādi vīri nemēdz prasties.

Nespēj dzelzsbetona paurī

Mēra sajūta tiem rasties.

KORĶĪŠA RADU RAKSTI

Mans krusttēvs bija lepns,

Kaut vīrs viņš gods kam gods.

Bet lepnību, kā zināms,

Skar bargi dieva sods.

Viņš šampanieti vēra

Un meitām sauca — čau!

Bet korķis acī spēra,

Un vienas acs vairs nav.

— Es dzeru tikai šņabi, —

Nu atzīstas viņš pats,

— Jo nevaru vairs riskēt.

Man tikai viena acs. —

Un jūtas viņš pa pirmo

Un meitām saka — čau!

Un nedomā pat sirmot,

Jo matu viņam nav.

Ar tanti cita bēda,

Kas iesākās jau sen:

Tā dzēra daudz un ēda

Un tagad vaid un sten.

Tai miesa izspiež garu

Un sviedri straumēm plūst.

Kad pārbaudīt grib svaru,

Tad visi svari lūst.

Ārsts diētu jo stingru

Tai ievērot nu spiež,

Lai tante vairāk vingro

Un biežāk badu cieš.

Raud tantiņa no raizēm,

Pie galda drūmi sēd

Un tikai sausu maizi

Trīs klaipus dienā ēd.

*

Vēl krustdēls man ir slīpēts,

Ko pieminēt te der.

No pieciem gadiem pīpē,

No desmit gadiem dzer.

Ar mācībām iet grūti,

Vēl pirmā klasē tup,

Bet apcēlis jau brūti.

Nu sakiet vēl, ka glupsl

Ar tādiem pašiem tipiem

Viņš kafejnīcā nīkst

Un kjūtu sen par hipī,

Bet bārda negrib dīgt.

Daudz puikam Jaunu dziņu,

Bet tomēr ticam mēs,

Ka skolotāji viņu

Vēl pāraudzināt spēs.

O TEMPORES, O MORES!

Ir teiksma mums par Gūtmaņalu,

Kur Roze dabūjusi galu.

Bet šodien Rozi neaiztiec!

Tā pati kavalierus žmiedz.

Un Turaidā būs vēl viens kaps:

«še dus kāds Rozes nožmiegts paps».

LŪGSANA

Mūsu tēvs debesīs,

kamēr tu vēl esi pie varas,

pasargā mūs no «Autoservisa»,

Rīgas kinostudijas filmām

un stikla taras.

Mūsu dienišķo maizi

dod mums papilnam, nevis skopi,

sevišķi to par 14 kapeikām,

ko iecienījuši lopi.

Piedod mums mūsu parādus,

kad halturējam vai darbu kavējam,

bet algu un prēmiju, protams, saglabā.

Par ko tad mēs tevi slavējam!

Un neieved mūs kārdināšanā

uzsākt strīdu ar autoinspektoriem,

kad viņu rokās mūsu tiesību vāki,

jo tu esi visuvarenais dievs,

bet viņi vēl varenāki. Āmen!

ELLES DŪMI — VĀJI DŪMI

Es nezinu, cik velni pelna,

Bet, vairīdamies darba melna,

Lai dūmi plaušas nesabojā,

Kāds velns no elles muka projām.

Un, lūk, viņš gaišā kabinetā

Kaut kādus papīrus jau pēta.

Tam blakus citi naudu pelna,

Kaut nedara gandrīz ne velna …

Ziež lūpas instruktore Roze,

Tin matus inspektore Boze,

Bet tehniķi Bobrovs un čakars

Pie šaha nīkst, vai rīts vai vakars.

Šķiet, velnam tiešām zelta dzīve.

Darbs nelauž kaulus, miers un brīve.

Bet lūr uz kolēģiem viņš slepus,

Jo jūt, ka rīkli sažņaudz klepus.

Gan Roze uzpīpē, gan Boze,

Bobrovam rokā tabakdoze

Un pīpe zobos, rīts vai vakars.

Bet, tiklīdz dūmus palaiž Cakars

No cigāriem, ko Kubā taisa,

Velns jūt, ka galīgi nav gaisa.

Zūd otrā dienā velna pēdas.

Bet kas nu mums par'velnu bēdas!

Ja nevar ciest, lai laižas krūmos,

Mēs — pieraduši dzīvot dūmos!

Mums reizēm tādi dūmi apkārt,

Ka varam gaisā cirvi pakārt.

Un, ja nu velnam kļuva drūmi,

Tad elles dūmi — vāji dūmi!

MIERINĀJUMS

Vai vērts ir tūdaļ uztraukties

Un bojāt labo omu,

Ja mūrnieks ķelli pazaudē

Vai skolēns savu somu,

Ja sugas bullis izgaisis

Un pēdu nav pat aktos,

Ja neatceras traktorists,

Kur vakar atstāts traktors …

Ir viegli polšu pazaudēt,

Daudz grūtāk polšu atrast.

Ir viegli biedru kritizēt,

Daudz grūtāk biedru saprast.

Ja puisis galvu pazaudē —

Gūs līgavu par balvu.

Jo vai tad apprecēties var,

Ja nepazaudē galvu!

GREIZAS ACIS

Zaķis vilku pārbiedēja,

Vilks palēca spļaudīdams:

—   Vei, ku traks, ar kramenīcu

Iet pa mežu šaudīdams!

—  Ko tu, vecīt, muti plāti,

Vai tad tev kāds ķeras klāt?

Es ar savu sievasmāti

Gribu mīļi parunāt! —

Medniekam kad greizas acis,

Izcelties var baigais tracis:

Kādam var pa biksēm trāpīt

Tā, ka nebūs vairs ko lāpīt.

Seskis Jergu izbrūvējis,

Zvēriem dzira laba tā.

Zaķu tēvam kortelītis,

Vilkam pusstops kabatā.

Abi gāja dziedādami,

Kramenīcu blīkšķinot.

Visiem Šie pa sprandu došot,

Lai tik drusku uzgaidot!

V 32

«ŠEIT VATIKĀNA RADIO!»

«Lai slaveits Jēzus Kristus!» —

Skan vecīga balss no Romas,

Un, dzirdot ierasto izloksni,

Uz Latgali brien manas domas.

Vai katrā ciemā tur dievnams stāv.

Ko darīt, lai visi turp ietu?

Vai nu ar milici jāatved,

Vai nu jādzen ar mietu!

«Vairs ticeibas breiveibas Latvijā nav…»

Jā, ticīgos Latvijā spaida.

Konkrēti: ja kāds ticīgais

No ticīgās «jā»ļVārdu gaida.

Jā, ticīgie Latvijā reizēm cieš

Rindā pēc desām vai alus.

Bet pagānus arī grūsta un spiež.

Ej nu sameklē galus,

Kurš kuram pirmais piekasās klāt?

Ne jau to kungu visi tie lād!

Un paraug, cik ticīgo darbdienās

Dzer vai dievmāti slavē!

Kārtīgi algu saņemot,

Darbu mierīgi kavē.

«Laudetur Jēzus Kristus!»

Laudetur, broļeit, laudetur!

Visur ir maizīte jāpelna,

Par velti jau tevi netur.

NEPALAID GARĀM!

Vilks ar aitiņu dzīro krodziņā,

Vilka ķepā guļ viņas rociņa.

Veldze dzirkstošā baltām putām zied,

Sirdis plosīdams, lapsa kūmiņš dzied:

— Neskumsti, neskumsti, neskumsti,

Dienas, ko pašreiz tu vadi,

Tās tavas skaistākās dienas ir,

Tie tavi labākie gadi!

Nežēlo bijušo, nežēlo,

Kamēr vēl varam, lai darām.

Paskaties, laime tev pretī nāk,

Nepalaid, nepalaid garām!

Vilks to aitiņu ilgi dejā griež,

Mājup vadīdams, sev pie krūtīm spiež.

Kopš tā vakara, ļaudis runā tā,

Skaistā aitiņa vairs nav manīta.

Vilks ar aitiņu atkal krodziņā,

Tikai šoreiz tā — cita aitiņa.

Veldze dzirkstošā baltām putām zied,

Sirdis plosīdams, lapsa kūmiņš dzied.

Vilks to aitiņu ilgi dejā griež,

Mājup vadīdams, sev pie krūtīm spiež.

Katrai aitiņai nevar skriet vis līdz, —

Kopš tā vakara vilks nav pamanīts!

CILVĒKS CILVĒKAM NAV ZVĒRS,

AIZSTĀVOTIES JĀZIN MĒRS!

Sim stāstiņam esmu pasmēlies

Mūsu žurnālos vielu.

Pusnakti, kūju klabinot,

Vilkās vecis pa ielu.

Pretī panāca jauneklis

(Miermīlīgs katrā ziņā)

Un teica: «Vecais, dod uzpīpēt!»

Bet vecais nedeva viņam.

Būtu jel teicis, ka smēķa nav,

Vai parādījis ar zīmi.

Jauneklis, dziļi aizvainots,

Noglauda viņam ģīmi.

Vecais zaudēja līdzsvaru

(Droši vien slīdēja kāja,

Nevar tak pakrist garšļaukus

No pieskāriena tik vāja).

Vēl daži zobi tam izbira.

(Paskat, nelaime kāda!

Vai tad šis taisās precēties?

Vai tad šo filmās rāda?)

Jauneklis itin mierīgi

Gribēja doties mājās,

Bet kas tev deva! Kā tīģeris

Vecais pielēca kājās

Un, štoku no zemes paķēris

(Kāts bija lodēts ar alvu),

Atvēzējās un jauneklim

Blauks! pa sprogaino galvu.

Nogāzās zemē jauneklis,

Zeltainie mati risa,

Gaišajās acīs satumsa

Pēkšņi pasaule visa.

Labi, ka tonakt milicis

Gāja pa ielu pretī.

(Naktīs uz ielām miličus

Redzēt var gaužām reti.)

Vai nu to bezmiegs mocīja,

Vai viņš viesībās bija,

Nav no svara. Bet dauzoņu

Milicis sagūstīja.

Septiņas dienas jauneklis

Baltos spilvenos slīga.

Gauži raudāja līgava,

Sašuta visa Rīga …

Taisnojās vecais nelietis:

Sis sev dzīvību glābis!

Bet vai kauties viņš drīkstēja

Tādu sitamo grābis?

Ja tu glābies vai aizstāvies,

Citam nedari pāri,

Taču gadās vēl vecīši

Ļauni un asinskāri.

Tādēļ, stāstiņu nobeidzot,

Vārdu juristiem dodu:

«Vecais huligāns pārcenties,

Saņems pelnītu sodu!»

TRĪS RUNCI

Trīs runči kādā krogā

Par Rīgas jumtiem dzied,

Par jaunību, kas garām

Un arī šķērsām iet;

Cik meiteņu ir mīlēts,

Cik pelīšu ir ķerts,

No priekiem un no bēdām

Cik baldriāna dzerts.

Un saka pirmais runcis,

Kam donžuāna skats:

— Kad es vēl puika biju,

Man bija baiga acs!

Pa kilometru tumsā,

Pa trim, kad gaisma svīst,

Es manīju, kur kaķes

Pa jumta kori klīst. —

Un saka otrais runcis:

—  Kad cs vēl biju jauns,

Ak vai, cik skaists es biju,

Cik elegants un glauns!

Ja ne nu Harijs Liepiņš,

Tad Jakovļevs, jā gan,

Un visas Rīgas kaķes

Tad pakaļ skrēja man. —

Un saka trešais runcis

To garo runča «mjaū!»

—  Es biju pirmais tenors,

Vairs kaķiem tāda nav!

Uz jumta dāmu bariņš

Man allaž bija klāt.

Nudien, pat Kārlis Zariņš

Tā nespēj uzdziedāt. —

Trīs runči kādā krogā

Vēl ilgi maļ un mal

Par jaunību, kas paiet

Un nenāks atpakaļ…

Te pienāk jaunais runčuks

Un saka: — Veči, čau!

Man nav, kas jums reiz bija

Bet ir, kas jums vairs nav.

TĀDU MUĻĶU NAV!

Lai gulēja, kas gulēja,

Es miedziņa negulēju,

Es miedziņa negulēju,

Līgaviņu auklēdams.

Man rociņa nogulēta,

Kā lai darbā parādos?

Kā lai darbā parādos?

Dakters brīvu dienu dos!

Dakters brīvu dienu deva,

Es miedziņa negulēju,

Es miedziņa negulēju,

Līgaviņu auklēdams.

Otra roka nogulēta,

Kā lai darbā parādos?

Kā lai darbā parādos?

Dakters brīvu dienu dos!

Ļauni ļaudis mēles trina,

Ka es zaļi dzīvojot,

Ka es darbā neejot,

Līgaviņu auklējot.

Var jau citam bērnu dot,

Ja grib nakti pagulēt.

Kas gan savu līgaviņu

Atdos citam paauklēt!

Tādu muļķu nav.

KAD NEKO NEVAR SAPRAST

(Variacijas par balto kazu)

Balta kaza zaļā pļavā ganās,

Miets un saite balto kazu tur.

Ja tu kādreiz tiksi rokās manās,

Tu tāpat vairs nespruksi nekur.

Balta kaza cilā baltu ļipu,

Droši vien lai nepārkarstu piens.

Daudzi ļaudis neslimo ar gripu,

Bet no mīlas neizbēg neviens.

Balta kaza baltu bārdu krata:

Nenāc tuvu, sargies, miku mē!

Tu tai dusmās līdzīga uz mata,

Nevar saprast, badīsies vai nē.

Balta kaza noraujas no saites,

štrunts par kazu, ka tik būtu piens!

Melnais balzams dziedē visas kaites,

Mājai degot, zvaniet — nulle viens!

DZIĻDOMĪGS SECINĀJUMS,

kas radās Valdim Artavam,

žurnālu «Veselība» lasot

Smēķis kaitīgs, šņabis kaitīgs,

Kaitīgs arī alus.

Tas, kas nepīpē un nedzer,

Vesels atdos galus!

NERAKSTĪTS LIKUMS

Pie mums jau sen ir modē

Tāds likums nerakstīts:

Ko nepaņemsi šodien,

To nedabūsi rīt.

Un tantiņas kā vārnas

Uz apelsīniem krīt.

Skrien veči tā kā odi,

Kur pievests šņabulīts.

Kā žņaudzējčūskas meitas

Ap kaklu puišiem krīt:

Ko nepaņemsi šodien,

To nedabūsi rīt!

AR MEZU SĀKAS VISS UN BEIDZAS

Nav svaiga tā, nedz neparasta doma,

Ka mežam mūsu dzīvē milzu loma.

Var droši teikt, ka vairumam no mums

Ir tieši mežā bijis aizsākums.

Jo kāpēc mežā mīlētāji zogas?

Vai tikai sēnes palasīt un ogas?

Mežs visu labo dzīvē mums ir sniedzis,

Ne siltumu, ne pajumti nav liedzis,

Un dos mums visiem arī mūža mājas,

Kad pārcentušies atstiepsim reiz kājas.

Mežs glāba mūs un izauklēja zaros,

Kad mēs pa kokiem lēkājām vēl baros.

Un, kad par homo sapieniem mēs kļuvām,

Mēs daudz ko zaudējām, lai arī šo to guvām.

Ne katrreiz tagad varam mežā doties,

Nav skaistās astes, kurā pašūpoties,

Nav slaiduma, kas piestāvēja jauki

(Pa kokiem lecot, neuzkrājās tauki!),

Un galvenais, pie kā man jāpieskaras:

Nav stiprākie un niknākie pie varas

Vai kavētu mēs darbu kādu rītu,

Ja priekšnieks katru slaistu saplosītu?

Vai zaros būdu šķobīgu mēs liktu,

Ja nokrituši lauvam rīklē tiktu?

Lai kā mēs senčus izsmejam vai peļam,

Ar haltūru tiem nebija pa ceļam.

Salc zajais mežs… Viņš daudz ko jauš un zina.

Mežs jaunību mums allaž atgādina,

Ar meiteni kad gājām roku rokā,

Lai rādītu tai vāverīti kokā.

Un, jūsmojot par kuplastīti brūnu,

Mēs novērtējām apkārtējo sūnu.

Salc zajais mežs, un gadi projām steidzas,

Ar mežu dzīvē sākas viss un beidzas!

SULAMĪTE

Viņos vecos laikos Palestīnas pusē

Valdīja, kā zināms, gudrais Zālamans.

Cik tam bijis sievu, rakstu ruļļi klusē,

Tādas lietas nemēdz zvanīt lielais zvans.

Daži spēlē kārtis, citi dzer un plītē,

Zālamana hobijs bija meitās iet.

Skaistākā no visām bija Sulamīte,

Viņai vienai slavu Augstā dziesma dzied:

Tu esi skaista, skaista, skaista!

Vai tiešām tu vēl nesaproti,

Ka tevi mīlu, mīlu, mīlu,

Ka tevi mīlu ļoti, Joti?

Tu esi skaista, skaista, skaista!

Un, ja man būtu jāatkārto,

Es sauktu: mīlu, mīlu, mīlu,

Vai saule lec vai rietot sārto.

Sulamītes kājas, Sulamītes pleci,

Sulamites acis un šis tas vēl cits

Padarīja traku vispār gudro veci,

Un viņš citām meitām bargi teica: — škic!

— Liekas man, ka būtu sakūris es plīti

Un uz tās bez biksēm tagad jāsēž man! —

Allaž mēdza sacīt, gaidot Sulamlti,

Vecais meitu ģēģers — gudrais Zālamans.

Pasaulē, kā zināms, grozās viss un mainās,

Pasaulē, kā zināms, viss ir relatīvs:

Te tu, cilvēks, dzīvo, nav nekādas vainas,

Te pēc kāda brīža — tev kaut kas jau stīvs!

Stīvumam par spīti, vecumam par spīti,

Kamēr nav vēl sācis zvanīt kapu zvans,

Mīliet katrs savu daiļo Sulamīti,

Dziediet tikai viņai — tā kā Zālamans!

PAR PĀRTAPŠANU

Ir teorija indiešiem,

Kas mums ir jāņem vērā:

Pēc nāves cilvēks neizgaist,

Bet pārtop kādā zvērā.

Kad mežā čūsku sastopu,

Es nedaru tai pāri.

Var būt, ka manam priekšniekam

Tā bij par sekretāri.

Es zirgam purnu noglāstu,

Kas bēdīgs stāv pie slitas.

Var būt par priekšsēdētāju

Viņš strādāja, pirms krita.

Ar kurpi runcim nemetu,

Kas ņaud man dziesmu niknu.

Var būt, ka dzīvē dziedāja

Viņš labāk vēl par Siksnu.

Kas kļūšu pats, kad nomiršu?

Stāv priekšā tumsas valnis.

Cik laimīgs Zaķis — komponists,

Kas ir jau šodien Alnis!

DIALOGS PAR SEKSA TĒMU

—  Stāsti, mī]o vecmāmiņ,

Vai tu ziedu vainadziņu

Gaujā meti zīlēdama,

Kādu puisi mīlēdama?

—  Kas tev, meitiņ, prātā nākl

Viss jau bija vienkāršāk.

Kur ir liela zīlēšana,

Tur nav īsta mīlēšana.

—  Stāsti, mī|o vecmāmiņ,

Vai tu manu vectētiņu

Ilgi projām raidīji,

Kautri, bikli smaidīji?

—  Kas tev, meitiņ, prātā nākl

Viss jau bija vienkāršāk:

Sienu vedot smaidījām,

Tad to gubu spaidījām.

—  Stāsti, mīļo vecmāmiņ,

Kad tu kļuvi līgaviņa,

Cimdus, zeķes adīji,

Tik par pūru domāji?

—  Kas tev, meitiņ, prātā nāk!

Viss jau bija vienkāršāk.

Vai nu zeķe padomā,

Kad par puisi jādomā!

—  Stāsti, mīļo vecmāmiņ,

Kas gan jums ar vectētiņu

Mīlas mākslu mācīja,

Kas jums darāms, sacīja?

—  Kas tev, meitiņ, prātā nāk!

Viss jau bija vienkāršāk:

Jēri brēca sētiņā,

Skola bija klētiņā.

—  Stāsti, mīļo vecmāmiņ,

Vai tu manu vectētiņu

Gaujā meti zīlēdama,

Citu puisi mīlēdama?

—  Kas tev, meitiņ, prātā nāk!

Viss jau bija vienkāršāk:

Pats viņš bija skurbulī

Un aizgāja pa burbuli!

VOT, BIEDRI, KĀDA ŠTUKA!

Kā mēs ar Švaukstu smējāmies!

Ein riktig āksts viņš bija.

Cik bite, danke, guten tag

Viņš apkārt nebārstīja.

Finf vērst par cvancih minūtēm!

Also! Un ber un ber tik…

Viņš nesacīja «tūdaļ būs»,

Viņš teica «fiks un fertik».

Ai, ģermānismi briesmīgie!

Cik šodien tie ir sveši

Tiem, kas uz saviem zavodiem

No rītiem baigi češī.

Un, saņēmuši narjadus,

Ak tavu dzīvi raibu!

Sāk rubīt, uzkož bitočkus

Un vakarā kliedz «šaibu!».

Kad piesārņota valoda,

Tad valoda nav smuka,

Un tādēļ allaž jākopj tā.

Vot, biedri, kāda štuka!

Ko, pats es izsakos kā Švauksts?

Podumaješ! Ne silts, ne auksts.

MEDNIEKU DZIESMIŅA

(Sacereta meldiņā

«•Ko palīdz man krusttēvs …»)

Vai esi tu nabags

Vai dižciltīgs lords,

Ir sieviešu medības

Aizraujošs sports.

Nav licence jāņem,

Kur gribi, tur brauc,

Jo meitenes medīt

It visur ir ļauts.

Ja stirniņai mērķē,

Tā bēguļot sāk,

Bet meitene pati

Uz šāvienu nāk.

Un, kad tu tā piešāvies

Esi ikdien,

Ak šausmas, no krūmiem

Tik vecenes lien!

Un lomēr, vai nabags

Tu esi vai lords,

Ir sieviešu medības

Aizraujošs sports.

Var vecmeitas ļaunās

Mūs lādēt un pelt,

Cik labi, ka spējam

Vēl stobrus mēs celti

TA UN TIKAI TA!

Bija kādreiz donžuāni,

Prata veikli sievas mānīt.

Viņu sauklis bija — baudīt

Un par visu citu šķaudīt!

Šodien bauda nav no svara,

Šodien tiecas gars pēc gara.

Vai ko labu izgudrosi,

Dzīvodams ar dumju zosi?

Dzejnieks Tizliņš vērā licis,

Ka pie slavas nav vēl ticis,

Tūdaļ saprot, kur ir vaina,

Un ar skubu sievu maina.

Kinorežisoram Paurim

Vāji kadri — plati, šauri.

Kā lai tiek pie labas filmas?

Bēgs no Minnas, skries pie Vilmas!

Vēl kāds aktieris man miņā,

Murmulis, šķiet, vārdā viņam,

šļupst un stostās — šņabja vainai

Taču skat — šis sievu mainai

Ja tu gribi aizkļūt tāli,

Lai top darbi ģeniāli,

Saki vecenei — ardievu,

Steigšus meklē jaunu sievu.

Tā un tikai tā!

ES BIJU MĀMIŅAI.

Es biju māmiņai viena pati meitiņ,

Nezinu, kādu vīru ņemt.

Māmiņa saka: — Skolotāju precil

—  Vai, vai, māmiņ, grūti lemt.

Skolotājs mājās burtnīcas paņems,

Kad gan viņš mani apmīļos?

Skolotājs knapu aldziņu saņems,

Ko gan viņš nabaga sievai dos? —

Māmiņa saka: — Inženieri preci!

—  Vai tad šis vairāk ko nopelnīs? —

Māmiņa saka: — Dakteri preci!

—  Dežūras garas, bet rublis īss.

Iešu pie kurpnieka — klipu, klapu, klapu.

Lai mani kurpnieka sievu sauc,

Mācīti vīri nestāv viņam blakus,

Kurpnieks tiem garām ar auto brauc!

SAMAITĀTIE BĒRNI

Kad mamma bērnam buču dod,

Pastarpām dūmu uzvelkot,

Ak šausmas, ko gan viņa dzird:

«Fui, mamm, kā tavi dūmi smird!»

«Kuš!» mamma mazulīti bar,

«I<ā tādus vārdus lietot var?

Nekad tā nesaki vairs man.»

Bet mazais tiepjas: «Smirdi gan!»

Ja bērns ir ļoti samaitāts,

Varbūt var derēt pantiņš tāds:

Silta, jauka istabiņa,

Bērza .malkas kurināta.

Vēl siltāka, vēl jaukāka,

Kad māmiņa uzpīpēja.

Nav jau bez smakas nikotīns,

Tāpat kā alus, šņabis, vīns …

Bet kādēļ brēkt, lai visi dzird,

Ka mammas cigarete smird,

Un sacīt «šņabdeguns» tūlīt,

Kad tētis sagrīļojies krīt?

Kā viņš var zināt, kā var just,

Pēc kuras glāzes prāts sāk zust?

Ai, bērniņi, ai, bērniņi,

Cieniet tēvu, māmuliņu!

Ne mūžam tētis dzers,

Māte pīpi kūpinās.

Reiz izaugs bērns un sapratīs,

Un citus vārdus atradīs:

«Dod, mīļo māmiņ, uzpīpēt!»

«Dod polšam naudu, mī]o tēt!»

Ja mī]ais tētis būs vēl dzīvs,

Ja, polšus dzerdams, nekļūs stīvs.

Ja māmiņa vēl dzīva būs,

No dūmiem galu nedabūs …

Jā, bērnus audzināt ir grūt',

Tikpat kā allaž skaidrā būt!

PA KURU LAIKU?

«Pa kuru laiku karavīri guļ?»

Bij frontes vīriem kādreiz dziesma tāda.

Es gribu citu dziesmu uzdziedāt:

Pa kuru laiku priekšsēdētājs strādā?

Nupat, nupat viņš galus savilkt sāk

Ar sēšanu, ceļ trauksmi, strostē plenci…

Bet telegramma klabēdama nāk:

«Uz rajonu! Uz sporta konferenci!»

Nupat viņš sāk ar kombainieriem spriest

Par pļaušanu. Bet nav vēl pieņemts lēmums,

Kad nākas atkal visu malā mest,

Jo Rīgā sanāk dabas draugu plēnums.

Kā histēriķi telefoni trīc:

—  Cik novācāt, cik aparāt, cik iesēts? … —

Un, tiklīdz jaunais pārskats parakstīts,

Ir ieradies no centra svarīgs viesis!

Kad beidzot velns to augsto viesi trenc

Uz somu pirti vai pie sievas sāniem,

No Radio jau reportieri lenc:

—   Kā, priekšsēdi, jums šogad iet ar plāniem? -

Un smaida viņš un atkal skaitļus min.

(Viņš tos no gaisa veikli pagrābj delnā.)

Un iespaids tāds, ka viņš it visu zin

Un saņem algu, nedarot ne velna!

UN JA NU DZIEDĀT OTRĀDI?

Ai, kā jaunie tagad steidzas,

Ai, kā jaunie tagad skrien!

(«Vecais valsis»)

Ai, kā vecie tagad steidzas,

Ai, kā vecie tagad skrien!

Visus jaunos nogrūž malā,

Visās rindās pirmie lien.

Ne kā toreiz, senos laikos,

Rāmi brauca vectētiņš.

Sen jau čupā līnijdroška,

Samalts desās kumeliņš.

Ai, kā vecie tagad danco,

Ai, kā vecie tagad lec!

Saņem pensiju un algu

Un nemaz nav, pagāns, vecs.

Lec kā toreiz zaļumballē,

Puķi pogcaurumā sprauž.

Tur, kur vecais pārlec pāri,

Jaunais krīt un kāju lauž.

Ai, cik veciem sirds vēl jauna,

Ai, cik veciem spirgts vēl gars!

Vai tad var to turēt jaunais,

Ko vēl vecais šodien var?

Strunts par visām līnijdroškām!

Lai tie gadi iet un nāk,

Mēs vēl paši rikšiem laižam

Tā, ka jaunie nepanāk!

VARIĀCIJA

PAR VIZMAS BELŠEVICAS TĒMU

Ap to zivi, ap līdaku vienu,

Savu spininga pavedienu

Tinu, tinu vai visu dienu,

Bet tās copes kā nav, tā nav.

Kad jel reizi man sāksies cope?

Vai no bēdām būs jāsāk drope?

Un tas mirklis vai vispār bija,

Jeb vai vienkārši izlicies?

Es vairs r.ezinu, rokas kustas,

Metu šķērsām un metu krustām …

Kas man ticēs, ka smagi justā

Un vislielākā — norāvās!

SUTAS KAUJA

Vesela zaldātu rota,

Līdz zobiem apbruņota:

Katram padusē veļa

Un smaržīga bērza slota.

Puiši jauni un stalti,

Melnīgsnēji un balti…

Prieks uz tādiem ir vērtiesl

Manā pirtī iet pērties.

Kūrējs sestdienā šajā

Krāsni kur ne pa jokam.

(Pašam dienējot mazdēls

Vai aiz Polārā loka.)

Un pat pirtnieks ir skaidrā,

Veikli skapīši veras —

Šodien kārtībai jābūt,

Šodien armija perasl

Vienā mirklī jau rota

Plika kā dieva dota:

Katram ķipītis rokā

Un mērcēta bērza slota.

Kādas tik valodas nedzird!

Dažas tik izšķirt es varu:

—  Kurrat! Aši uz lāvas!

—  Hlopci, davai žarul

Un sākas tā trakā kauja,

Kad nesit naidnieku kādu,

Bet šausta bez žēlastības

Katrs pats savu ādu.

— Rādi, Vaņa, pa pliko,

Kā fričiem pie Maskavas tikai —

Un Vaņa ar šmaugu rāvienu

Dod savai mugurai kāvienu.

Zalvi par Stajingradu

Ķipīši krāsnī vālē.

Nu jau ir elles svelme!

Varbūt kāds ģībst vai bālē?

Ne velna! Visi tik uzsauc,

Lai tvaika metēji lejot

Ķipīšus labi pilnus,

Vēl Berlīne jāsturmējoti

Un, kad tā varenā kauja

Izcīnīta ir godam,

Puikas, sārti un kūpoši,

Sviedrus noskalot dodas.

Vieglu garu tev, zaldāt!

Prieks man sveikt tavu rotu

Un viscēlāko ieroci —

Smaržīgo bērza slotu.

IDILLE

Gaudo «Meža radio»

Neganti un ilgi…

Spriest par zvēru tiesībām

Sanākuši vilki.

Tādi purni solīdi,

Tādas sirmas spalvas,

Tādi ilkņi vareni,

Baigi gudras galvas.

Ja tā labi paklausās,

Ko tie vilki gaudo,

Gribas ne vien priecāties,

Bet no prieka raudāt:

—  Mēs par to, lai putniņi,

Ko vien vēlas, svilpo!

—  Mēs par to, lai zaķīši

Brīvi apkārt cilpo!

—  Mēs par to, lai stirniņas,

Kur vien vēlas, ganās! —

Gaudo, gaudo, saskatās

Un uz krūmiem manās.

Tur, kur krūmos slaistījās

Lētticīgas galvas,

Paliek tikai radziņi,

Nadziņi un spalvas.

Spriest par zvēru tiesībām

Atkal sanāk vilki

Un pa «Meža radio»

Gaudo ilgi, ilgi:

—  Tikai vilks var garantēt

Zaķim drošu dzīvi!

—  Tikai vilka vēderā

Zaķis jūtas brīvi!

—  Dzirdiet, mīļie garauši

Krūmos, mežos, pļavās,

Nāciet ātrāk brāļoties,

Krītiet vilku skavās! —

Taču nenāk garauši,

Paslēpušies ausās,

Bēthovena Devīto

Simfoniju klausās.

Draudzībai un brālībai

Skaņas plūst par prieku…

Bet no vilkiem sargāties

Nav nekad par lieku.

VĒL VIENS

DZIĻDOMĪGS SECINĀJUMS

Nedraud mums nekādas briesmas,

Stāvēsim, kā stāvējām,

Kamēr dziedam Paula dziesmas,

Kamēr vistas žāvējami

PAPĪRS PACIEŠ. Literāras parodijas

.

BRĪDINĀJUMS SALDENIEKIEM

Rudeni viņa kā rupjmaize

Siltiem gabaliem laužama,

Ziemā kabatā sildītu

Es viņu kā burkānu graužu.

Māris Čaklais

(«Saldus saule»)

Daudz esmu Saldū sabijis,

Braukdams pie jums te ciemā.

Kur jums tā saule tik jocīga,

Sevišķi tagad, ziemā?

Tāda kā robiem izēsta,

Tāda kā sakošļāta …

Laikam tam Mārim Čaklajam

Galīgi vairs nav prāta.

Zaķi, kā zināms, ābeles grauž,

Krančiem un dukšiem tiek kauli,

Bet dzejnieks spīdekli gabalos lauž.

Apēdīs, pagāns, vēl sauli.

Labu jums, biedri, tas nenesīs.

Nedod dievs, tumsu aklo.

Kamēr vēl saule debesīs.

Nelaidiet Saldū Čaklo!

BŪS LĒTAS PUĶES

Kas gan mums viegli nāk: vai lēkti, zenīts,

rieti? — Jel raugies mierīgāk, jo zaļo arī mieti un

saplaukst slotaskāts — ja tikai labi laista

(ja krietni pūlas kāds, kā roze uzzied skaisto…)

Imants Auziņš («Degt nepārdegot»

Dažs memuārus raksta, gaidot rietu,

bet Imants Auziņš sācis laistīt mietu.

Un tiešām jāmulst zinātnieku prātiem:

viņš rozes izplaucē no slotaskātiem!

Vēl zenīts nesasniegts, vēl cerības nav raktas,

drīz Auziņu mēs redzēsim pie «Saktas»,

kur, kravu vedis spārnotajos zirgos,

ar mietrozēm un slotrozēm viņš tirgos.

Un tos, kas augstas ziedu cenas turēs,

ar hibrīdiem viņš ātri izkonkurēs.

PALAUZIET GALVASI

… Es un zāle tēlojam vīru un sievu.

… Cilvēks — šismājas kamikadze …

… Dzejas vēji nostāj pamazīt,

Ceļas vēderiski erotiskie.

.. .tur dzivo puteklis —

jau Bābele tam biksēs,

kā pulkstenis pie jostas <rTitaniks».

… Mums ar sievieti pieder silts kaps.

,. .Iekrītam atpakaļ kapā.

Viktors AvotiņS

(No dzejo|u cikla «Literatūrā tin Mākslā»)

Fā gribas kaut ko titānisku izspiest,

Lai lasītājs var galvu palauzīt,

Jo ne jau katram Bābele ir biksēs

Un dāma, kas ap kaklu kapos krīt.

Vai apjēdzāt kaut ko par kamikadzi?

Un seksu zālē? … Kādēļ smiet tūlīt!

Ja prāts uz jokiem — lūdzu, lasiet «Dadzi», ļ

Bet Avotiņš nav radis jokus dzīt.

Lai pūš jums allaž svaigie dzejas vēji

Un vēderiski erotiskie pūš.

Kur pūš, es pateikt nevaru tā spēji.

Bet vai tad nav vienalga, ak tu mūžs!

KĀ SAVĒJAIS STARP SAVĒJIEM

Ar kirgizu suņiem, zirgiem uti

ēzeļiem

man ir tā iespēja latviski runāt.

… Re, un mēs runājam klusi par

mājām

(vai stalli un būdu), par zaļu

zāli,

nestāvam cits citam tāli.

Jānis Liepiņš

(«Sarunas ar dzīvniekiem»)

Tie mūsu pašmāju ēzeji

Un vietējie zirgi nav diez kas.

Tādēļ pēc svešiem lopiņiem

Reizēm uzrodas ieskā.

Ka pravieti mājās neciena,

Man atausa prātā likums,

Kad es ar zirgiem un ēzeļiem

Kirgīzu zemē tikos.

Tur mani lieliski saprata

Gan jaunie, gan veterāni.

Es viņiem sacīju laipni «Salam!»,

Bet šie man: «Sveicināts, Jāni!»

Mēs kopā ūdeni iedzērām,

Kopā uzkodām zāli

Un nospriedām, ka šai pasaulē

Nestāvam cits citam tāli.

Tagad, kad raugos spoguli,

Uzlikdams hūti vai šalli,

Liekas, ka pretī man raugās kāds draugs,

Redzēts pļavā vai stallī.

SAVS NOPELNS ARI MAN!

Bērns ceļos nometies ir tavās miesās,

un govs, kas tevī raugās acīm miklām,

skauž tevi, mīļotā, no visas tiesas.

Leons Briedis («Pirmdzimtais»)

Tie cilvēki jau kļuvuši ir dulli,

Pat jāsaka vēl vairāk — ākstīgi,

Jo govīm viņi atņēmuši bulli.

Bet vai tad prieki var būt mākslīgi?

Lūk, tāpēc govs tik ļoti apskauž tevi.

Kas dāvājis tev prieku, viņa jūt.

Es negribu te, protams, lielīt sevi,

Bet mazliet lepns tomēr varu būt!

CAUR KEFĪRU PIE ZVAIGZNĒM

… Es būšu tur, kur pirmsākumi,

Vai kefirs tas vai zilgans kumiss,

Un nespēs nāve mani rast.

… Man neviens darbs par grūtu nebūs —

I goves pups, ir zvaigžņu rēbuss.

… Ja lemts man mirt, tad novakarā.

… Ar nēzdogu mās preču veikals,

Un gaudos dzīvokli kāds suns.

— Nekad vairs nebeigšos, — es teikšu

Un būšu tur, kur piedzimst mīts.

Igors Jakaitis («Četras odas»)

Cik briesmīgi to iedomāties,

Bet fantāzija negrib stāties:

Nav Jakaiša. Kūp sēru sveces,

Un gaudo takšclis kā glups,

Skumst «Apavi» un «Tekstilpreces»,

Raud zvaigžņu rēbuss, goves pups.

No bēdām zils ir kļuvis kumiss,

Un rūgušpiens ir pašvaks tāds,

Vājš kefīrs, kā par draugu skumis:

— Pagalam dzejnieks. Un vēl kādsl —

Jel neskumstiet jūs, goves pupi,

Viņš atstājis jums dzejas upi,

Kas nebeigsies un kļūs kā mīts,

Kā simbols, etalons un paraugs

It visam, kas ir atšķaidīts.

APKALTAIS MĪLĒTSPĒKS

Redzu — stiegrs kalējs apkaļ

priekškājas un pakaļkājas.

Tās ir manas.

Es tas zirgs,

mans — mīlētspēks.

Monta Kroma

(No krājuma «Stāvā jūra»)

Ziemā, sevišķi atkalā,

Daudz ir bēdīgu skatu …

Tādēļ kalējs man apkala

Visas četras (pa blatu).

Lai gan modernos apavos

Dāma izskatās košāk,

Lielā kaislību spriegumā

Lēkt ar pakaviem drošāk.

Ak, ja būtu vēl aste klāt,

Plīvojoša kā slota,

Skrietu tevi es kairināt

Zviedzoša, pakavota.

— Ihoho! — tu man atsauktos.

Balss tev skaļa kā taure.

Varens mīlētspēks satiktos:

Kentaurs un Montkentaure!

LABĀK STEIDZIES VIENS!

mazi putni lielos kapos

baltu naudu kaļ

mēs atnācām mums jāaiziet

lidz savu krustu lidzās cels

gan radinieks gan svešs

nāk lēna skuju dvaša

un dvieļu apskāviens

Knuts Skujenieks

(«Lirika un balsis»)

Mazi putni lielos kapos

Baltu naudu kaļ…

Vai jūs domājat, ka dzejnieks

Aplamības maļ?

Tas, kas apglabājis kādu,

Vēlāk ilgi lēš.

Šodien visi «kapu putni»

Baltu naudu plēš.

Bet nez kāpēc dzejnieks tīko

«Putniem» naudu mest,

Personīgās bēres rīkot,

Mūs uz kapiem vest?

Lai cik jaukas skujas tavas,

Saldāk smaržo siens.

Ja tu steidzies dvieļa skavās,

Labāk steidzies viens!

GRŪTNIEKA BĒDAS

Jā, tev taisnība.

Es esmu grūts.

Jūtu, ka zem sirds

jau nobriest embrijs.

Anatols Imermanis

(No krājuma

«Dzīļu norelbums»)

Man saprotamas tēva jūtas,

Bet mātes lomā vēl nav būts.

Ir normāli, ja dāmas grūtas,

Bet kā gan pats es kļuvu grūts?

Nu šaubas nevaru vairs remdēt,

Man pat pa naktīm nenāk miegs.

Vai manā vecumā var dzemdēt?

Vai valsts man palīdzību sniegs?

Ak dievs, cik skābi man ap dūšu.

Drīz biedre Imermane būšu

PAR IECERI UN SMECERI

Ir manā dzimtā ciematā

Tikai slita viena,

Man zirga nav un nebūs vēl —

Ir pašam jāpiesienas.

Lūk, šodien esmu atvilcis

Es vezumu ar dzeju …

Un parit, ja to vajadzēs,

Būs ratos kartupeļi.

(Kas smeceri apēdīs —

rakstinieks kļūs.)

Antons Kūkojs

(No krājuma «Vāraunieks»)

Jā, kādu brīnumu tik nav…

Bet kas ir tādu lūkoj's:

Pie slitas, ratos iejūgts, stāv

Pats dzejnieks Antons Kūkojs!

Nupat, nupat kā atvesti

Pa mālainajiem ceļiem,

Guļ ratos svaigi dzejoļi

Starp svaigiem kartupeļiem.

Lai piepildītu ieceri,

Kā iesaka mums Antons,

Ir jāēd cūkas smeceris.

Tad vārdi gulstas pantos.

Bet šodien, pētot vezumu,

Viens otrs domīgs saka:

— Tie kartupeļi tā nekas,

Bet dzeja visai švaka. —

Ir, protams, visur ķeceri,

Bet vajag drusku prasties:

Ja nevar dabūt smeceri,

Kas labs var dzejā rasties?

VĒL TOMĒR IR

VIENS GODAVĪRS

Dzied eglite pie eglītes.

Dzied, dzejolīti skaita

Par to, ka vakar vakarā

To nocirtis kāds maita.

Jānis Baltauss

(«Vecgada vakarā

skaitāms dzejolis»)

Dzied bērniņi pie eglītes

Un dzejolīšus skaita,

Un priecādamies nenojauš,

Ka viņu tētis maita.

Viņš eglīti ir nocirtis,

Liels noziegums tas skaitās.

Tie, kuri egles tirgū pērk,

Bez šaubām, arī maitas.

Bet Baltauss ir viens godavīrs,

Viņš nemēdz dabu postīt,

Tam eglīte no kaprona,

Ja piedeg — ir ko ostīt!

NEDARI MUĻĶĪBAS, ALBERT!

Skaties bīskap Albert

kā mana pilsēta zied

Tu esi atnācis nelaikā

vēl vari projām iet

Man nevajag tavu kuģu

torņu un ticību

Manām ielām nevajag bruģa

tavos akmeņos niecība

Baltu smilti Rīdzene skalo

ej bīskap Albert prom …

… un nosmok vēl viena bite

kāda zobenbrāļa vai tirgoņa bārdā

Pēteris Zirnītis

(«Vārdi bīskapam Albertam»)

Ko tu te, bīskap Albert,

Pa kājām Zirnītim maisies.

Vai tu te, atnācis nelaikā,

Rīgu dibināt taisies?

Viena nodoma šoreiz,

Lieber Albert, nav gana.

Vēl jau būs vajadzīga

Zirnīša piekrišana.

Redzi, Pēteris teyi

Raida projām uz kuģi,

Negrib viņš tavus torņus,

Tavu riebīgo bruģi,

Nevēlas Rīdzenes krastos

Mūru virteni smagu,

Kur reiz ciemiņi meklēs

Centrālo univermagu.

Diez kas nebūs, ja Rīgā

Pazudīs smilšu kāpas.

(Kur lai vakaros skūpstās?

Kur no rītiem lai lāpās?)

Tu vēl uzcelsi Domu,

Slavējot svēto Māru,

Blakus centrālai krājkasei

Kur pārskaita honorāru.

Un ja tai Doma tornī

Zirnītis ieraudzīs gaili?

Nedari muļķības, Albert,

Nebojā dabas daili!

Bites tirgoņu bārdās

Skrien un nobeidzas, glupās..

—  Was ist das: Peter Zirnit?

—  Ej tu pupās!

KAD SAVĒJIE SAUC

Pa sapņiem pie manis

Mamuti nāk.

Nāk spalvaini ziloņi

Dzīvokli mazā.

Un, paneļus drebinot,

Runāties sāk.

… «Vai atceries džungļus

Pie Ziemeļu jūras?»

… Un lēni no snuķiem

Pil asara sūra.

… <■Tu sadegsi

Paša iedegtā

Starā..

… Es ceļos

Un aizeju —

Mamutu barā…

Jānis Plotnieks

(«Pa sapņiem»)

Pa sapņiem pie manis mamuti nāk

Un drebina paneļu kasti.

Un dīvaina sajūta pamosties sāk,

Ka esmu es atguvis asti.

Raud, ieraugot mani, spalvaino bars,

Uz grīdas jau asaru jūra:

— Apžēliņ, kā dzīvo tik mamutīgs gars

Tik niecīgā kvadratūrā?!

— Vai atceries džungļus? — Jā, atceros gan.

Es lasīju dzejoļus kokā.

Pats dinozaurs gribēja pateikties man,

Bet es viņam nedevos rokā. —

Un mamuti saka: — Nāc, Jāni, mums līdz,

Nu kādēļ tev izcepties starā? —

Velns sazin ko atnesīs nākamais rīts!

Es aizeju mamutu barā …

BĪSTAMA PASTAIGA

Pār pļavu pārbrien

viena jauna priede

Pēteris Jurciņš

Bij grāvī mašīna,

uz ceļa bija sliede,

un teica šoferis,

kad atdzīvināts bija:

— Pār ceļu brida

viena jauna priede,

es taurēju,

bet viņa nemanīja.

SARAUJ, SARAUJ!

Kas es būšu dzīvē otrā?

Bet kas esmu šai, man dotā?

… Vai laimes putna rakstāmspalva

Ir vienīgā man

Mūža balva?

… (Man plaukstā brinumakmens blāv

Bet kaktā jājamslota stāv.)

Rita Bebre

(No krājuma «Ugunstieksme»)

Domāju es, Bebre Rita,

Kas es būšu dzīvē citā?

Sajā dzīvē man ir dota

Brīnumspalva, jājamslota

Un, lai jājot šķiltos uguns,

Brinumakmens, brīnumčuguns.

Izbraucienos vielu krāju,

Pārbraukusi apstrādāju,

Vai man kādreiz dzīvē citā

Veiksies dzejošana šitā?

Divi krājumi jau tautā.

— Kad būs trešais? — draugi jautā.

Es jau steidzos, jājamslota

Iesildīta, apseglota.

Iekams nokļūt dzīvē citā,

Velti laiku nešķiež Rita!

TIK TU VEL VARI MANI GLĀBT!

Nāc, atšalc mierīga un maiga,

Mans tuksnesis ir posta zīmēm šausts!

… Kur esi tu? Vai Romā? Aizputē?

.. .Ar pusnakts giljotinu soģis

Jau tuvojas, es sāku noģist.. .

Jānis Butūzovs

(No krājuma «Gaismas balāde»)

Bez tevis, mīļā, esmu skumīgs,

šķiet aptumsis pat saules disks.

Tāds noskaņojums karakumīgs,

Ja neteikt — drūmi sahārisks.

Kur esi, Aizputē vai Romā?

Ar tramvaju vai jahtu brauc?

Vai Parīzē par mani domā?

Vai Pampāļos, kad govi slauc?

Nāc! Te ap mani posta zīmes,

Nudien no bēdām jānoraud:

Kāds, izlasījis manas rīmes,

Man jau ar giljotīnu draud!

TRĪS — TĀ IR NORMA

Trīs dienas brūvēja alu,

Trīs nedēļas dzēra.

Pa vidu — piedzima puikas

Un kādu kapu ciet bēra.

Marta Bārbale

(«Svētku svinēšana Latgalē»)

Trīs nedējas dzēra. Normāls alus,

Ja piedzima trīs un viens atdeva galus.

Trīs pret vienu — ne bēdu, ne sēru,

Saprotams, tur, kur iedzer ar mēru.

Konkrētais paraugs kā mācība noder

Tiem, kas gan naudu, gan prātiņu nodzer.

Trīs nedē|as jādzer un nevis piecas.

Daži nez kāpēc to pārkāpt tiecas.

Daži to alu diennaktī taisa,

Garozas, raugu un cukuru maisa.

Tāds alus ir inde, pretīga brāga,

Trīs dienas sāp galva un beigta māga.

Jel ziniet, lai nenāktos atdot galus:

Trīs dienas, ne mazāk, ir jābrūvē alus!

UN PAPĪRS PACIEŠ.

Kā zirgam

tīk man izvārtīties.

Kā zirgam zviegt. Kā sunim riet.

… Joprojām čīkst tas zars patiesi,

kur kādreiz mēdzu pakārtiesi.

… Bail man no vilka nakti,

bet vēl vairāk — no blaktīm.

Jānis Baltvilks

(No krājuma «Tu esi glābts»)

Dažs modies rīta rosmi taisa,

Es nesaprotu (audis šos.

Es, visas četras cēlis gaisā,

Kā zirgs pa zemi izvārtos.

Tad skaļi nozviedzos un reju,

Un sāku rakstīt jaunu dzeju.

Bet, tiklīdz spalva lapai skaras,

Es atceros, ka jāpakaras.

Kāds prieks, kad zars tik jauki čīkst

Un, manu svaru juzdams, līkst!

Tak vēl par agru sevi bedīt.

Nāk nakts, es sāku blaktis medīt,

Tad ārā atskan kauciens ilgs…

Ej sazin, Baltvilks tas vai vilks?

Vai nezvērs tup pie mana loga,

Vai vārdabrālis nāk no kroga?

Tas viss man jaunu vielu dod,

Tā gribas visu apdzejot!

Lūk, tādēļ, kad es kārties eju,

No jauna mostas dzejotgars,

Un papīrs pacieš manu dzeju

Tāpat kā virvi čīkstošs zars.

TAS SALDAIS SAPŅU BURVĪGUMS…

dzejas medu es esmu dzēris

sapnī redzējis ciskas

Klāvs Elsbergs

Var sapnī parādīties viss kas,

Ka negribas pat sapņot beigt.

Viens otrs redz pa sapņiem ciskas,

Viens otrs — ko pat nedrīkst teikt.

Ai, meitenes kā niedres tievās,

Cik jauks ir jūsu vijīgums!

Jā, labi gan, ka nezin sievas,

Kas reizēm sapņos rādās mums.

Ne velti saka — sātans nedus.

Viņš seksa filmas rādīt prot!

Cik nožēlojams dzejas medus

Pret saldumu, ko sapņi dod!

TAS TIK IR PODS!

galvu savu

parasti es

turu skapi aiz

stikla

… citi lepojas ar

porcelāniem un

kristāliem saviem

nožēlojamie

… svinīgos vakaros es

rādu viesiem saviem

galvu savu un…

… dzidri mantiņa ši

dzindzina

Aivars Neibarts

kas ir kristāls

un porcelāns

mietpilsoņu lepnums

un gods

manā skapī

stāv man galva

tas tik ir

pods

piedauzu

skan kā zvans

Rīgas Domā

brīnums viesiem

un pašam man

tukšs

bet domā

SATURS

Ieskaņa …………………………………………………. 3

Oda bagātībai……………………………………. 4

Cosi fan tutte…………………………………… 6

Sādi tādi prātojumi…………………………………. 6

Vienos priekos……………………………………….. 8

Skatos un brīnos…………………………………… 10

Balāde par bļitkotāju Pumpiņpapu . . 10

No kādām sievām vīri bēg …. 12

Nekur nav tik labi kā mājās! …. 13

Par kvalitāti…………………………………………. 14

Kur jūsu smaids?………………………………….. 16

Starp mums, vīriešiem, runājot … 18

Kā tu mainl»s, valodiņal……………………….. 20

Apša monologs……………………………………… 21

Neglābjami atpalicis……………………………… 22

Ko kurš domā……………………………………….. 22

Pedagoģiska etīde………………………………….. 22

Balāde par santehniķi 2ani …. 24

Par mežonīgiem auriem…………………………… 25

Korķīša radu raksti……………………………….. 26

O tempores, o mores!…………………………….. 28

Lūgšana……………………………………………….. 29

Elles dūmi — vāji dūmi…………………………. 30

Mierinājums…………………………………………. 31

Greizās acis………………………………………….. 32

«Seit Vatikāna radio!»…………………………… 33

Nepalaid garām! …………………………………… 34

Cilvēks cilvēkam nav zvērs …. 36

Trīs runči…………………………………………….. 38

Tādu mu|ķu nav!……………………………………. 40

Kad neko nevar saprast………………………….. 41

Dziļdomīgs secinājums………………………….. 42

Nerakstīts likums…………………………………. 42

Ar mežu sākas viss un beidzas … 44

Sulamīte 45

Par pārtapšanu………………………………………. 47

Dialogs par seksa tēmu . . <8

Vot, biedri, kāda štuka! '……………………….. 50

Mednieku dziesmiņa …………………………….. 51

Tā un tikai tā!………………………………………. 52

Es biju māmiņai…………………………………… 54

Samaitātie bērni……………………………………. 56

Pa kuru laiku?………………………………………. 58

Un ja nu dziedāt otrādi?………………………… 59

Variācija par Vizmas BelŠevicas tēmu . 60

Sutas kauja…………………………………………… 62

Idille ………………………………………………….. 64

Vēl viens dziļdomīgs secinājums … 66

UN PAPĪRS PACIEŠ . . .

(Literāras parodijas)

Brīdinājums saldeniekiem (M. Čaklais) . 68

Būs lētas puķes (I. Auziņš) …. 69

Palauziet galvas! (V. Avotiņš) … 70

Kā savējais starp savējiem (J. Liepiņš) 72

Savs nopelns ari man! (L. Briedis) . . 73

Caur kefīru pie zvaigznēm (I. Jakaitis) 74

Apkaltais mllētspēks (M. Kroma) . . 75

Labāk steidzies viens! (Ķ. Skujenieks) . 76

Grūtnieka bēdas (A. Imermanis) … 77

Par ieceri un smeceri (A. Kūkojs) . . 78

Vēl tomēr ir viens godavīrs (J. Baltauss) 80

Nedari muļķības, Albert! (P. Zirnītis) . 82

Kad savējie sauc (J. Plotnieks) … 84

Bīstama pastaiga (P. Jurciņš) … 85

Sarauj, sarauj! (R. Bebre)……………………….. 86

Tik tu vēl vari mani glābt! (J. Butūzovs) 88

Trīs — tā ir norma (M. Bārbale) . . 89

Un papīrs pacieš … (J. Baltvilks) . . 90

Tas saldais sapņu burvīgums . . .

(K. Elsbergs)…………………………………… 91

tas tik ir pods! (a. neibarts) … 92

Valdis Artavs

SALDSKĀBAIS SMAIDS

Satīra un humors

Redaktors J. Sirmbārdis. Mākslinieciskais

redaktors D. Breikšs. Tehniskā redaktore

S. Zandberga. Korektore L. Smilga.

Nodota salikšanai 24.05.85. Parakstīta ie-

spiešanai 09.08.85. JT 00863. Formāts 60x

X90/32. Tipogrāfijas papīrs 1. Literatū-

ras garnitūra. Augstspiedums. 3,00 uzsk.

iespiedi.; 3,19 uzsk. krasu nov.; 2,89 izdevn.

1. Metiens 16 000 eks. Pašūt. JVa 1063. Cena

35 kap. Izdevniecība «Liesma», 226047 Rīga,

Padomju bulv. 24. Izdevn. Nt 239/32181/Do-

1545. Iespiesta Latvijas PSR Valsts izdev-

niecību, poligrāfijas un grāmatu tirdzniecī-

bas lietu komitejas Jelgavas tipogrāfijā,

229600 Jelgavā, Raiņa ielā 27.

Content

Artavs Valdis Saldskābais smaids

IESKAŅA

ODA BAGATĪBAI

COSI FAN TUTTE

ŠADI TĀDI PRĀTOJUMI

VIENOS PRIEKOS

SKATOS UN BRĪNOS

BALĀDE PAR BĻITKOTAJU PUMPIŅPAPU

NO KĀDĀM SIEVĀM VIRI BĒG

NEKUR NAV TIK LABI KA MAJAS!

PAR KVALITATI

KUR JŪSU SMAIDS?

STARP MUMS, VĪRIEŠIEM, RUNĀJOT

KA TU MAINIES, VALODIŅA!

ĀPŠA MONOLOGS

NEGLĀBJAMI ATPALICIS

KO KURS DOMA

PEDAGOĢISKA ETĪDE

BALĀDE PAR SANTEHNIĶI ŽANI

PAR MEŽONĪGIEM AURIEM UN DZELZSBETONA PAURIEM

KORĶĪŠA RADU RAKSTI

O TEMPORES, O MORES!

LŪGSANA

ELLES DŪMI — VĀJI DŪMI

MIERINĀJUMS

GREIZAS ACIS

«ŠEIT VATIKĀNA RADIO!»

NEPALAID GARĀM!

CILVĒKS CILVĒKAM NAV ZVĒRS, AIZSTĀVOTIES JĀZIN MĒRS!

TRĪS RUNCI

TĀDU MUĻĶU NAV!

KAD NEKO NEVAR SAPRAST

DZIĻDOMĪGS SECINĀJUMS,

NERAKSTĪTS LIKUMS

AR MEZU SĀKAS VISS UN BEIDZAS

SULAMĪTE

PAR PĀRTAPŠANU

DIALOGS PAR SEKSA TĒMU

VOT, BIEDRI, KĀDA ŠTUKA!

MEDNIEKU DZIESMIŅA

TA UN TIKAI TA!

ES BIJU MĀMIŅAI.

SAMAITĀTIE BĒRNI

PA KURU LAIKU?

UN JA NU DZIEDĀT OTRĀDI?

VARIĀCIJA PAR VIZMAS BELŠEVICAS TĒMU

SUTAS KAUJA

IDILLE

VĒL VIENS DZIĻDOMĪGS SECINĀJUMS

PAPĪRS PACIEŠ. Literāras parodijas

BRĪDINĀJUMS SALDENIEKIEM

BŪS LĒTAS PUĶES

PALAUZIET GALVASI

KĀ SAVĒJAIS STARP SAVĒJIEM

SAVS NOPELNS ARI MAN!

CAUR KEFĪRU PIE ZVAIGZNĒM

APKALTAIS MĪLĒTSPĒKS

LABĀK STEIDZIES VIENS!

GRŪTNIEKA BĒDAS

PAR IECERI UN SMECERI

VĒL TOMĒR IR VIENS GODAVĪRS

NEDARI MUĻĶĪBAS, ALBERT!

KAD SAVĒJIE SAUC

BĪSTAMA PASTAIGA

SARAUJ, SARAUJ!

TIK TU VEL VARI MANI GLĀBT!

TRĪS — TĀ IR NORMA

UN PAPĪRS PACIEŠ.

TAS SALDAIS SAPŅU BURVĪGUMS…

TAS TIK IR PODS!

SATURS